Číslo z registra zmlúv Úradu PSK: 823/2018/DSM

**Zmluva o výpožičke**

nehnuteľného majetku a úhrade prevádzkových nákladov uzatvorená v zmysle § 659 a nasl. Občianskeho zákonníka, podľa zákona č. 446/2001 Z. z. o majetku vyšších územných celkov a s prihliadnutím na Zásady hospodárenia a nakladania s majetkom Prešovského samosprávneho kraja (ďalej len PSK) v platnom znení.

***Článok I***

**Zmluvné strany**

Požičiavateľ: Prešovský samosprávny kraj

 Námestie mieru 2, 080 01 Prešov

 Štatutárny orgán: PaedDr. Milan Majerský, PhD., predseda

 IČO: 37870475

 Banka: Štátna pokladnica, Bratislava

 IBAN:

 (ďalej len „*požičiavateľ*)

Vypožičiavateľ: Stredná odborná škola polytechnická

 Štefánikova 39, 059 21 Svit

 Štatutárny orgán: RNDr. Eva Nebusová, riaditeľka školy

 IČO: 37947541

 Banka: Štátna pokladnica, Bratislava

 IBAN: výdavkový účet

 príjmový účet

 (ďalej len „*vypožičiavateľ*“)

***Článok II***

**Preambula**

Táto zmluva sa uzatvára v súvislosti s realizáciou stavby „Zníženie energetickej náročnosti budovy SOŠ Svit“ s.č. 266 , evidovanej na LV č. 117, k.ú. Svit.

***Článok III***

**Predmet a účel výpožičky**

1. Na základe rozhodnutia predsedu PSK číslo 06415/2018/DSM zo dňa 28.09.2018 o odňatí nehnuteľného majetku zo správy Strednej odbornej školy polytechnickej, Štefánikova 39, 059 21 Svit,  v súlade s § 17 písm. i) bod 2 Zásad hospodárenia a nakladania s majetkom PSK bola vypožičiavateľovi zrušená správa dňom 30.09.2018 k majetku – stavba – škola, súp. č. 266 na pozemku registra C KN, parcelné č.1/1, zapísaná na liste vlastníctva č. 117, katastrálne územie Svit.
2. Požičiavateľ ako vlastník na základe tejto zmluvy prenecháva vypožičiavateľovi na bezplatné užívanie nehnuteľný majetok uvedený v bode 1 tejto zmluvy na účely školské a ako nebytové kancelárske priestory okrem priestorov stavby uvedených v nájomných zmluvách:

Nájomná zmluva o nájme služobného bytu reg.č. 1/2016/SOŠ uzatvorená s nájomcom Ján Klembara, SNP 266/8, 059 21 Svit, účinná od 1.4.2016. Predmetom zmluvy sú priestory služobného bytu nachádzajúceho sa v budove podľa bodu 1 tejto zmluvy, teda v budove školy na adrese SNP 266/8, Svit so samostatným vchodom, s celkovou výmerou 67,30 m2.

1. Požičiavateľ splnomocňuje vypožičiavateľa, aby v jeho mene konal v rozsahu uvedenom v bode 4 tohto článku s nájomcami, ktorí počas doby výpožičky budú užívať majetok požičiavateľa na základe platných nájomných zmlúv.
2. Vypožičiavateľ je oprávnený prijímať od nájomcov na účet uvedený v záhlaví zmluvy platby súvisiace s nájmom podľa platných nájomných zmlúv a nakladať s týmto príjmom ako vlastným.
3. Vypožičiavateľ preberá predmet výpožičky do užívania a zaväzuje sa ho užívať v súlade s dohodnutým účelom výpožičky. Pri užívaní priestoru nesmie vypožičiavateľ akokoľvek obmedziť činnosti vykonávané požičiavateľom na predmete výpožičky.

***Článok IV***

**Doba trvania zmluvy**

1. Zmluva sa uzatvára na dobu určitú, od 1.10.2018 do ukončenia realizácie stavebných prác v zmysle projektu „Zníženie energetickej náročnosti budovy SOŠ Svit“ *.*

***Článok V***

**Práva a povinnosti zmluvných strán**

1. Vypožičiavateľ sa zaväzuje, že bude využívať predmet výpožičky len v rozsahu a na účel dohodnutý v tejto zmluve.
2. Poistenie vlastného majetku používaného a uloženého v požičanom priestore zabezpečí vypožičiavateľ. Požičiavateľ nezodpovedá za škody spôsobené na majetku vypožičiavateľa.
3. Vypožičiavateľ je povinný dodržiavať platné predpisy v oblasti ochrany majetku, požiarnej ochrany a BOZP. Od účinnosti tejto zmluvy vypožičiavateľ preberá na seba povinnosti vyplývajúce z týchto predpisov.
4. Úpravy účelovej povahy priestorov môže vypožičiavateľ vykonať len so súhlasom požičiavateľa.
5. Vypožičiavateľ prehlasuje, že pozná súčasný stav predmetu výpožičky a v takom stave ho preberá. K odovzdaniu a prevzatiu predmetu výpožičky dôjde na základe písomného protokolu, ktorý podpíšu obidve zmluvné strany, pričom každá zmluvná strana obdrží jeden rovnopis.
6. Upratovanie a bežnú údržbu vypožičaných priestorov si vykonáva vypožičiavateľ na vlastné náklady.
7. Vypožičiavateľ je povinný uhrádzať náklady a výdavky spojené s užívaním predmetu výpožičky špecifikovaného v článku III, bod 1 tejto zmluvy, vrátane daní a všetkých energií na účet dodávateľov.

***Článok VI***

**Skončenie výpožičky**

1. Výpožička zaniká uplynutím dohodnutej doby, dohodu alebo výpoveďou.

2. Do doby ukončenia zmluvného vzťahu uplynutím dojednanej doby je možné túto zmluvu vypovedať. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po doručení výpovede druhej strane.

3. Ku dňu skončenia výpožičky je vypožičiavateľ povinný odovzdať požičiavateľovi predmet výpožičky v stave, v akom ho prevzal s prihliadnutím na obvyklé opotrebenie.

***Článok VII***

**Záverečné ustanovenie**

1. Zmeny a doplnky zmluvy môžu byť urobené len formou písomného a očíslovaného dodatku podpísaného obidvoma zmluvnými stranami.
2. Vzťahy medzi zmluvnými stranami, ktoré nie sú upravené touto zmluvou sa riadia príslušnými ustanoveniami Občianskeho zákonníka v platnom znení a ďalšími všeobecne záväznými právnymi prepismi Slovenskej republiky.
3. Zmluva nadobúda platnosť podpísaním obidvoma zmluvnými stranami a účinnosť nasledujúci deň po dni jej prvého zverejnenia na webovom sídle zmluvných strán.
4. Zmluvné strany sa zaväzujú poskytovať si navzájom potrebnú súčinnosť pre nadobudnutie účinnosti tejto zmluvy a pre jej bezproblémové obojstranné plnenie. Prípadné spory, ktoré by mohli vzniknúť pri plnení tejto zmluvy, budú prednostne riešené dohodou zmluvných strán.
5. Zmluva je vyhotovená v piatich rovnopisoch. Požičiavateľ obdrží tri rovnopisy a dva rovnopisy obdrží vypožičiavateľ.

V Prešove dňa Vo Svite dňa 28.09.2018

Za požičiavateľa: Za vypožičiavateľa:

...................................................... ......................................................

 PaedDr. Milan Majerský, PhD. v.r. RNDr. Eva Nebusová v.r.

 predseda PSK riaditeľka školy

Táto zmluva bola na webovom sídle požičiavateľa zverejnená dňa:

Táto zmluva bola na webovom sídle vypožičiavateľa zverejnená dňa:
Táto zmluva nadobudla účinnosť dňa: